বেগম খালেদা জিয়াকে বেসরকারি হাসপাতাল ইউনাইটেডে নিলে চিকিৎসার খরচের জন্য সরকারকে ভাবতে হবে না বলে জানিয়েছেন বিএনপি নেতা খন্দকার মোশাররফ হোসেন এবং সাবেক প্রধানমন্ত্রীর ছোট ভাই শামীম ইস্কান্দর। দুই জনই বলেছেন, চিকিৎসার জন্য সেখানে যত টাকা দরকার পড়বে, দেবেন তারা। আর সরকারের প্রস্তাব অনুযায়ী খালেদা জিয়া সম্মিলিত সামরিক হাসপাতাল-সিএমএইচে যাবেন কি না সে বিষয়ে সিদ্ধান্ত তারা জানাতে পারবেন না। গত ৮ ফেব্রুয়ারি কারাগারে যাওয়া খালেদা জিয়ার মার্চের শেষে অসুস্থতার খবর পাওয়া যায়।